Kjell Haltorp

Kjell Magnar Haltorp (født 1939) er forkynner, pastor, evangelist og leder for misjonsorganisasjonen Reach the Nations.Sten Sørensen. Kjell Haltorp : visergutt i verdens største firma. Hermon forlag, 2011. ISBN 978-82-302-0890-8Reach the Nations nettsted .

 Biografi 
Haltorp vokste opp på Fåberg utenfor Lillehammer. I 1962 ble han og hans kone, Liv D. Haltorp, omvendt i pinsemenigheten Evangeliesalen på Lillehammer. Han begynte å forkynne kort tid etter omvendelsen og ble snart en etterspurt predikant i Norge. I 1970 ble han pastor i Filadelfia, Oslo. Haltorp knyttet kontakt med Aril Edvardsen i Sarons dal noe som var kontroversielt. Haltorp ble frarådet kontakt med Edvardsen, men fulgte ikke anmodningen. Haltorp valgte å slutte som pastor i Oslo i 1976.

I 1977 ble Haltorp pastor på Evangeliesalen på Lillehammer i en kort periode. Han reiste rundt som forkynner i Skandinavia.

Sommeren 1980 flyttet Haltorp til Arendal. Han søkte kontakt med Filadelfia, Arendal, men ble ikke ønsket velkommen.
Haltorp etablerte husmøter som utviklet seg og vokste til det som i dag er Sørlandskirken. 

Mens han var musikklærer ved Fjære ungdomsskole ble han i 2001 rektor for den planlagte Skjærgårdsskolen.

Kjell Haltorp sluttet som pastor i Sørlandskirken i 2003. Han etablerte sin egen misjonsorganisasjon Reach the Nations som driver et omfattende arbeid i Midtøsten. Haltorp støtter menigheter i Syria, Jordan, Irak og Israel. Haltorp besøker jevnlig menighetene.

Liv Haltorp døde i 2018, og Kjell giftet seg på nytt 26. juni 2020 med Margot Elle fra Lista.

 Forfatter 
Kjell Haltorp har skrevet tre religiøse pamfletter utgitt på Logos forlag. 
 Jesus-boka (1999)
 Veien til Gud i bønn (1998)
 Veien til Gud (1996)

 Referanser 

Kategori:Norske kristne predikanter